<classify> Hayo yameelezwa na Naibu Waziri wa Wizara hiyo, Bihindi Hamad Khamis alipokuwa akijibu swali la mwakilishi wa jimbo la Wawi, Saleh Nassor Juma CUF katika kikao cha baraza la wawakilishi kilichoendelea jana Zanzibar.Alisema kuwa Serikali imekuwa ikivisaidia sana vyama vya michezo ikiwemo mchezo wa Judo ambao kwa kiasi umeweza kuitangaza Zanzibar ndani ya Afrika Mashariki kwa mchezo huo.Aidha alisema wizara yake inafahamu kuwepo kwa darasa la mchezo huo katika ukumbi wa mazoezi uliojengwa hivi karibu Gombani kisiwani Pemba, jambo ambalo linadhihirisha kuimarishwa kwa mchezo huo.Alisema kuwa kutokana na kuwepo kwa darasa hilo wizara yake inatofautiana na mawazo kwamba hakuna juhudi zozote za kuimarisha mchezo huo kisiwani Pemba.Mheshimiwa Spika mchezo wa Judo nao unasimamiwa na Chama cha Judo Zanzibar na ndicho kilichomkabidhi Khalfan Ali kuwa mwalimu Mkuu wa Zanzibar, alisema.Katika swali lake mwakilishi huyo alitaka kujua ni kwa kiasi gani Serikali kupitia Wizara husika inatambua uwepo wa darasa la mchezo huo katika ukumbi wa Gombani, kutokana na darasa hilo kutokuwa na walimu wa kutosha, wenye uwezo pamoja na ukosefu mkubwa wa vifaa vya michezo.  <topic>: MICHEZO 